techiaith/cofnodycynulliad_en-cy huggingface dataset:
English: Thank you very much, Mike. Your Welsh is improving by the minute. I'm very pleased that you've emphasised the importance of using the language. That's what you see in communities such as Caernarfon, of course, and it would be great to see more communities like Caernarfon. The way to ensure this, of course, is to increase the number of Welsh speakers, and the easiest way to do that, of course, is by increasing the number who go to Welsh-medium schools. That's why we are emphasising this increase that we want to see in Welsh-medium schools, and that's why these strategic plans are so important. We have seen a difference in the stance of local government towards an increase in the number of schools that they are willing to invest in with regard to the Welsh language and Welsh-medium education. You're entirely correct: things have already changed in universities. There are far more courses that you can take through the medium of Welsh because we have invested in the Coleg Cymraeg Cenedlaethol. That's the role of the Coleg Cymraeg Cenedlaethol, namely to ensure that there are more courses available. But, as I've already said, we'll now be moving forward to see whether we can do the same thing with regard to further education.
Welsh: Diolch yn fawr, Mike. Mae dy Gymraeg di'n gwella pob munud, chwarae teg. Rwy'n falch eich bod chi wedi rhoi pwyslais ar bwysigrwydd defnyddio'r iaith. Dyna rŷch chi'n ei weld mewn cymunedau fel Caernarfon, wrth gwrs, a byddai'n dda gweld mwy o gymunedau fel Caernarfon. Y ffordd i sicrhau hynny, wrth gwrs, yw cynyddu nifer y siaradwyr Cymraeg, a'r ffordd fwyaf hawdd i wneud hynny, wrth gwrs, yw drwy gynyddu'r nifer sy'n mynd i ysgolion Cymraeg. Dyna pam rydym yn pwysleisio'r cynnydd hwnnw rŷm ni eisiau ei weld mewn ysgolion Cymraeg, a dyna pam mae'r cynlluniau strategol hyn mor bwysig. Rŷm ni wedi gweld gwahaniaeth yn y safbwynt sy'n dod o lywodraeth leol tuag at y cynnydd yn nifer yr ysgolion y maen nhw'n barod i fuddsoddi ynddyn nhw o ran addysg Gymraeg. Rŷch chi'n eithaf reit: mae pethau wedi newid eisoes mewn prifysgolion. Mae eisoes lot mwy o gyrsiau yr ydych yn gallu eu cymryd trwy gyfrwng y Gymraeg achos ein bod ni wedi buddsoddi yn y Coleg Cymraeg Cenedlaethol. Rôl y Coleg Cymraeg Cenedlaethol yw sicrhau bod mwy o gyrsiau ar gael. Fel rwyf eisoes wedi'i ddweud, fe fyddwn ni nawr yn symud ymlaen i weld os gallwn ni wneud yr un peth ym maes addysg bellach.
English: Minister, what can you say today about areas such as Newport East where the Welsh language is relatively weak? What steps will the Government take in order to deal with these issues, particularly in Newport East and similar areas across Wales, in order to support the Welsh language and to strengthen it for the future?
Welsh: Weinidog, beth ydych chi'n gallu ei ddweud heddiw am ardaloedd fel Dwyrain Casnewydd, lle mae'r iaith Gymraeg yn eithaf gwan? Pa gamau fydd y Llywodraeth yn eu cymryd i ddelio â'r materion hyn, yn enwedig yn Nwyrain Casnewydd ac ardaloedd tebyg yng Nghymru, i gefnogi'r iaith a'i gwneud yn fwy cryf yn y dyfodol?
English: Thank you very much, John. I know that your support for the Welsh language is very enthusiastic, and I know that there is a group in Newport that is campaigning to ensure that there are more opportunities for children in particular to have access to Welsh-medium education. I have visited the excellent school in your constituency in Newport, where so many people from a deprived area receive an excellent education through the medium of Welsh. That demand is there and it's coming from society. Newport is one of those areas where we are waiting to see whether local government will be willing to move a little bit further ahead with regard to their aims and their ways of providing Welsh medium education. So, we're waiting for more ideas from local government in Newport. But I do think that what's important is that people understand now that this strategy means that we are not waiting for the demand to come from the population, but that we're leading the demand, and that's the major difference that we'll be seeing in future. So, I do also think that it's important that we do give a helping hand to people, such as in the world of business, in the shops. Where we are aware that people do speak Welsh, it's important that we know who they are and that there is an opportunity then for people to use the Welsh language when they leave school.
Welsh: Diolch yn fawr, John. Rwy'n gwybod bod eich cefnogaeth chi tuag at y Gymraeg yn frwd, ac rwy'n gwybod bod yna grŵp y tu fewn i Gasnewydd sydd yn ymgyrchu'n frwd i sicrhau bod mwy o gyfleoedd gan blant, yn sicr, i gael mynediad at addysg Gymraeg. Rwyf wedi bod yn ymweld â'r ysgol ragorol yn eich etholaeth chi yng Nghasnewydd, lle mae cymaint o bobl o ardal ddifreintiedig yn cael addysg arbennig drwy gyfrwng y Gymraeg. Mae'r galw yna yn dod o'r gymdeithas. Mae Casnewydd yn un o'r ardaloedd hynny lle yr ŷm ni'n aros i weld a fydd llywodraeth leol yn barod i symud tamaid bach ymhellach ynglŷn â'i nod hi a'i ffordd hi o ddarparu addysg Gymraeg. Felly, rŷm ni'n aros i gael mwy o syniadau yn ôl oddi wrth lywodraeth leol yng Nghasnewydd. Ond rydw i yn meddwl beth sy'n bwysig yw bod pobl yn deall nawr bod y strategaeth yma yn golygu nad ydym ni'n aros am i'r galw ddod o'r boblogaeth, ond ein bod ni'n arwain y galw, a dyna'r gwahaniaeth mawr y byddwn ni'n ei weld yn y dyfodol. Felly, rydw i yn meddwl ei bod yn bwysig hefyd ein bod ni yn rhoi help llaw i bobl, er enghraifft ym myd busnes, yn y siopau. Lle rŷm ni'n ymwybodol bod pobl yn siarad Cymraeg, cawn ni sicrhau ein bod ni'n gwybod pwy ydyn nhw a bod yna gyfle i bobl ddefnyddio'r iaith unwaith eu bod yn dod mas o'r ysgol.
English: Item 6 on our agenda is a statement by the leader of the house on the update on the Better Jobs Closer to Home programme, and I call the leader of the house, Julie James.
Welsh: Eitem 6 ar ein hagenda yw datganiad gan arweinydd y tŷ ar y newyddion diweddaraf ynghylch y rhaglen Swyddi Gwell yn Nes at Adref, a galwaf ar arweinydd y tŷ, Julie James.
English: Well, I know the Member is extremely well intentioned in what he's seeking to do, and I'm just going to run through what the aims of this project are, and they are to use Government procurement spend in a market intervention where the market has really failed to produce any kind of employment opportunities in areas of very high unemployment, particularly in the foundational economy for people who face multiple barriers to work. Of course, we want to do that as part of an anti-poverty programme, but these are very specific, targeted pilots in order to see if any of these vehicles can produce the kinds of sustained employment engines that we hope to see to allow people to climb out of poverty in well-paid work. Because we know - and I'm afraid the benefits system that the Conservative Government at the UK level is currently implementing is exacerbating this - that poorly paid work actually drives people into severe poverty and mental health. A lot of the people who live in poverty are actually in work, so it's not for us to be creating poor working conditions. The whole point of this TUC initiative is to get people into better jobs, closer to their homes, so that we tick off a large number of things that I'm sure every Member in this Chamber shares. So, these four different pilots are all specifically designed to test a model that allows us to divert Government spend or to use the leverage of Government spend in order to produce those results that I'm sure we all want.
Welsh: Gwn fod yr Aelod yn llawn bwriadau da yn yr hyn mae'n ceisio ei wneud, ac rwyf am drafod nod y prosiect hwn, sef defnyddio gwariant caffael y Llywodraeth wrth ymyrryd yn y farchnad pan fo'r farchnad wedi methu'n ddirfawr i gynhyrchu unrhyw fath o gyfleoedd cyflogaeth mewn ardaloedd o ddiweithdra uchel iawn, yn enwedig gyda'r economi sylfaenol ar gyfer pobl sy'n wynebu nifer o rwystrau wrth iddyn nhw geisio cael gwaith. Wrth gwrs, rydym ni eisiau gwneud hynny yn rhan o raglen wrth-dlodi, ond mae'r rhain yn gynlluniau arbrofol penodol iawn sydd wedi eu targedu er mwyn gweld os oes unrhyw un o'r prosesau hyn yn gallu cynhyrchu'r mathau o systemau cyflogaeth barhaus y gobeithiwn eu gweld er mwyn galluogi pobl i gamu allan o dlodi a chamu i mewn i waith sy'n talu'n dda. Oherwydd gwyddom - ac mae arnaf ofn fod y system fudd-daliadau y mae'r Llywodraeth Geidwadol ar lefel y DU yn ei gweithredu ar hyn o bryd yn gwneud hyn yn waeth - mewn gwirionedd mae gwaith gyda chyflog isel yn gwneud pobl yn dlawd iawn ac yn effeithio ar eu hiechyd meddwl. Mewn gwirionedd mae llawer o bobl sy'n byw mewn tlodi yn gweithio, felly ni ddylem ni greu amodau gwaith gwael. Holl ddiben y fenter hon gan y TUC yw rhoi pobl mewn gwell swyddi sy'n nes at eu cartrefi, fel ein bod yn cyflawni nifer fawr o bethau ac rwyf yn sicr bod pob aelod yn y Siambr hon yn rhannu'r dyhead hwn. Felly, mae'r pedwar cynllun arbrofol gwahanol hyn wedi'u cynllunio'n benodol i brofi model sydd yn caniatáu i ni ddargyfeirio gwariant y Llywodraeth neu ddefnyddio dylanwad gwariant y Llywodraeth i gael y canlyniadau hynny yr wyf yn siŵr ein bod i gyd eisiau eu gweld.
English: I thank the leader of the house for this statement. Of course, UKIP welcomes any project that promotes employment opportunities in some of our most deprived areas. It is especially appropriate that it is in design to engage those who have not been employed for some time and that there is a mention of work for disabled people. However, on the subject of the disabled, would it not have been a good idea to have set up one of these pilot units to employ only disabled people, rather on the line of the Remploy factories, which were so tragically shut down over the last few decades? We know from enquiries made by the EIS Committee that Wales is significantly behind England in providing apprenticeships for unemployed people. Would the leader of the house consider setting up such units, that is those dedicated to employing people with all sorts of disabilities, as the project is extended? We would then be able to put people into work who would find it difficult to find employment in the purely private sector.
Welsh: Diolch ichi arweinydd y tŷ am y datganiad hwn. Wrth gwrs, mae UKIP yn croesawu unrhyw brosiect sy'n hyrwyddo cyfleoedd cyflogaeth mewn rhai o'n hardaloedd mwyaf difreintiedig. Mae'n arbennig o briodol ei fod wedi'i ddylunio i gynnwys y rhai hynny nad ydyn nhw wedi bod mewn cyflogaeth ers peth amser ac mae yna sôn am waith ar gyfer pobl anabl. Fodd bynnag, â sôn am bobl anabl, oni fyddai'n syniad da i sefydlu un o'r unedau peilot hyn i gyflogi pobl anabl yn unig, yn yr un modd â'r ffatrïoedd Remploy, a gafodd eu cau gwaetha'r modd dros yr ychydig ddegawdau diwethaf? Gwyddom o ymholiadau a wnaed gan Bwyllgor yr Economi, Seilwaith a Sgiliau fod Cymru yn sylweddol ar ei hôl hi o'i chymharu â Lloegr o ran darparu prentisiaethau ar gyfer pobl ddi-waith. A fyddai arweinydd y tŷ yn ystyried sefydlu unedau o'r fath, hynny yw, unedau a fyddai'n benodol ar gyfer cyflogi pobl â phob math o anableddau, wrth i'r prosiect gael ei ymestyn? Byddem ni wedyn yn gallu cyflwyno pobl i'r byd gwaith a fyddai'n ei chael hi'n anodd dod o hyd i gyflogaeth yn y sector preifat.
English: Minister, I'd like to welcome the statement that you've made here today. As a representative of a Valleys community, you'll be aware of my long-standing passion in regenerating communities such as my own, and a key part of that absolutely has to be bringing better jobs closer to home. So, it's really good to see the detail that you've set out for us today, and I particularly welcome the work that's been done at Bryn Pica eco park in my constituency on one of these projects. My question to you is around the foundational economy. We know that the Cabinet Secretary for Economy and Transport is running some pilot projects around this, and, clearly, procurement is one essential strand of the foundational economy. What mechanisms are in place for cross-Government working on this, so that lessons that are learned from the Better Jobs Closer to Home pilot can be absorbed into those foundational economy pilots as well?
Welsh: Gweinidog, hoffwn groesawu'r datganiad a wnaethoch chi yma heddiw. A minnau'n gynrychiolydd cymuned yn y Cymoedd, byddwch chi'n ymwybodol o fy angerdd hirsefydlog ar gyfer adfywio cymunedau fel fy nghymuned i, a does dim amheuaeth nad yw dod â swyddi gwell yn nes at adref yn rhan gwbl hanfodol o hynny. Felly, mae'n dda gweld y manylion yr ydych chi wedi eu cyflwyno i ni heddiw, ac rwy'n croesawu'n arbennig y gwaith sydd wedi'i wneud ym mharc eco Bryn Pica yn fy etholaeth i ar un o'r prosiectau hyn. Mae fy nghwestiwn i i chi yn ymwneud â'r economi sylfaenol. Rydym ni'n gwybod bod Ysgrifennydd y Cabinet dros yr Economi a Thrafnidiaeth yn cynnal rhai prosiectau peilot ar hyn, ac, yn amlwg, mae caffael yn un elfen hanfodol o'r economi sylfaenol. Pa ddulliau sydd ar waith ar gyfer gweithio traws-lywodraethol ar hyn, er mwyn i wersi a ddysgwyd o'r rhaglen Swyddi Gwell yn Nes at Adref gael eu hymgorffori yn y cynlluniau peilot hynny ar yr economi sylfaenol hefyd?
English: Thank you, Deputy Presiding Officer. I think it's a really interesting statement. I'm very pleased to hear about these four pilots, but I'm obviously a bit frustrated that we haven't been able to extend this further, because it's great that we're getting new businesses going into the Valleys, but for many of my constituents, having to travel more than half an hour is a real barrier to work, because the further you've got to travel, the more childcare you've got to pay for and the more difficult it makes the equation of being able to afford to go to work. So, I'd really like to hear a bit more about the barriers to mainstreaming this, because I would've thought that it's something that the Federation of Small Businesses and the Wales Co-operative Centre would really be enthusiastic about. And it must be in line with the Well-being of Future Generations (Wales) Act 2015 that people are not having to normally travel more than half an hour to get to work, because it's bad for their health, it's not good for the environment and it's definitely not good for children, because the time taken means that it's time not being spent with your children. So, I'd be interested to hear what are the barriers we can overcome.
Welsh: Diolch ichi, Dirprwy Lywydd. Rwy'n credu ei fod yn ddatganiad diddorol iawn. Rwy'n falch iawn o glywed am y pedwar cynllun peilot hyn, ond rwy'n amlwg yn teimlo'n rhwystredig nad ydyn ni wedi gallu ymestyn hyn ymhellach, oherwydd mae'n wych ein bod i'n cael busnesau newydd yn dod i'r Cymoedd, ond i lawer o fy etholwyr i, mae gorfod teithio mwy na hanner awr yn rhwystr gwirioneddol i weithio, oherwydd po bellaf y mae'n rhaid i chi deithio, po fwyaf y mae'n rhaid i chi ei dalu am ofal plant a pho anoddaf y mae'n gwneud yr hafaliad o allu fforddio i fynd i weithio. Felly, mewn gwirionedd, hoffwn glywed ychydig mwy am y rhwystrau i'w brif-ffrydio, oherwydd byddwn i wedi meddwl ei fod yn rhywbeth y byddai Ffederasiwn y Busnesau Bach a Chanolfan Cydweithredol Cymru yn frwdfrydig iawn drosto. Ac mae'n rhaid iddo fod yn unol â Deddf Llesiant Cenedlaethau'r Dyfodol (Cymru) 2015, nad oes yn rhaid i bobl deithio mwy na hanner awr fel arfer i gyrraedd y gwaith, oherwydd ei bod yn ddrwg i'w hiechyd, yn wael i'r amgylchedd ac yn bendant nid yw'n beth da i blant, oherwydd mae'r amser a gymer yn amser nad ydych chi'n cael ei dreulio gyda'ch plant. Felly, byddai gennyf ddiddordeb clywed beth yw'r rhwystrau y gallwn ni eu goresgyn.
English: Item 7 on the agenda this afternoon is a statement by the Minister for Housing and Regeneration on changes to the park homes commission rate, and I call on the Minister for Housing and Regeneration, Rebecca Evans.
Welsh: Eitem 7 ar yr agenda y prynhawn yma yw datganiad gan y Gweinidog Tai ac Adfywio ar y newidiadau i gyfradd comisiwn cartrefi mewn parciau, a galwaf ar y Gweinidog Tai ac Adfywio, Rebecca Evans.
English: Can I thank the Minister for your statement today? Following extensive consultation, as you said, on the commission rates for park homes and the impacts for park home owners and park home businesses in Wales, I've had strong representations regarding the current 10 per cent commission rate for park home residents who often find themselves constrained by their financial circumstances, as residents of park homes, in terms of resale costs. So, I welcome the measured way you've responded to this challenging situation with a reduction to 5 per cent over a period of five years. I also welcome the emphasis you've placed on the wider issues regarding park homes, which are critically important in terms of the engagement I've had over the years with park homes, in terms of best management, facilities, monitoring and inspection. But, concerns have also been raised with me by park home residents regarding the impact of this reduction - for example, concerns that park home residents could be subject, as has already been said, to unacceptable rent increases, and whether those who paid the 10 per cent commission will be transitionally protected from those rent increases.
Welsh: A gaf i ddiolch i'r Gweinidog am eich datganiad heddiw? Yn dilyn ymgynghoriad helaeth, fel y dywedasoch chi, ar y cyfraddau comisiwn ar gyfer cartrefi mewn parciau a'r effeithiau ar berchnogion cartrefi mewn parciau a busnesau cartrefi mewn parciau yng Nghymru, rwyf wedi cael sylwadau pendant iawn ynghylch y gyfradd comisiwn bresennol o 10 y cant i breswylwyr cartrefi mewn parciau, sydd yn aml yn cael eu hunain wedi'u cyfyngu gan eu hamgylchiadau ariannol, fel trigolion cartrefi mewn parciau, o ran costau ailwerthu. Felly, rwy'n croesawu'r ffordd bwyllog yr ydych chi wedi ymateb i'r sefyllfa heriol hon â gostyngiad o 5 y cant dros gyfnod o bum mlynedd. Rwy'n croesawu hefyd y pwyslais yr ydych chi wedi'i roi ar y materion ehangach ynghylch cartrefi mewn parciau, sy'n hanfodol bwysig o ran yr ymgysylltu yr wyf i wedi'i gael dros y blynyddoedd â chartrefi mewn parciau, o ran y modd gorau o reoli, cyfleusterau, monitro ac arolygu. Ond codwyd pryderon gyda mi hefyd gan breswylwyr cartrefi mewn parciau o ran effaith y gostyngiad hwn - er enghraifft, pryderon y gallai preswylwyr cartrefi mewn parciau fod yn wynebu, fel y dywedwyd eisoes, cynnydd annerbyniol mewn rhent ac a phryderon ynghylch a fyddai'r rhai hynny a dalodd y comisiwn o 10 y cant yn cael eu hamddiffyn dros gyfnod pontio, rhag y cynnydd hwnnw mewn rhent.
English: I thank you very much for those points. I certainly know that you, for many years, have been a champion of the park home residents within your own constituency. I know we've had meetings to discuss the concerns that your constituents have been raising with you as well. I do hope that the fact that there is this backstop of the residential property tribunal will give some assurance to people - those people who are managing sites, and the owners of the sites, but also owners of the park homes as well - that any increases in pitch fees will be reasonable and proportionate, and certainly anything above the consumer price index would be something that would necessarily have to be taken to the tribunal. I think it's important to remember that CPI was agreed when the Mobile Homes (Wales) Act 2013 came into force, and it was chosen as CPI because we realised that many residents are on fixed incomes from pensions or benefits, and those themselves are linked to CPI. So, that decision was undertaken in the first instance in order to be fair to the residents. Again, we have the five-year period now in terms of moving down to the 5 per cent, which will be halving the commission rate, and it will be, certainly, the lowest commission rate in the UK. So this will give businesses time to adjust, but also home owners time to consider their options as well.
Welsh: Diolch yn fawr iawn ichi am y pwyntiau hynny. Rwy'n gwbl ymwybodol eich bod chi, ers lawer o flynyddoedd, wedi cefnogi preswylwyr cartrefi mewn parciau yn eich etholaeth eich hun. Gwn ein bod ni wedi cael cyfarfodydd i drafod y pryderon hynny y mae eich etholwyr wedi'u codi gyda chi hefyd. Rwy'n mawr obeithio y bydd y ffaith bod y cam wrth gefn hwn, sef y tribiwnlys eiddo preswyl, yn rhoi rhywfaint o sicrwydd i bobl - y bobl hynny sy'n rheoli safleoedd, a pherchnogion y safleoedd, ond hefyd perchenogion y cartrefi mewn parciau hefyd - y bydd unrhyw gynnydd mewn ffioedd am leiniau yn rhesymol ac yn gymesur, ac yn sicr byddai unrhyw beth sy'n uwch na'r mynegai prisiau defnyddwyr yn rhywbeth y byddai'n rhaid ei gyflwyno gerbron y tribiwnlys. Rwy'n credu ei bod yn bwysig cofio y cytunwyd ar y mynegai prisiau defnyddwyr pan ddaeth Deddf Cartrefi Symudol (Cymru) 2013 i rym, a dewiswyd y mynegai prisiau defnyddwyr oherwydd ein bod yn sylweddoli bod llawer o drigolion ar incwm sefydlog o bensiynau neu fudd-daliadau, a bod y pethau hynny eu hunain yn gysylltiedig â'r mynegai prisiau defnyddwyr. Felly, gwnaed y penderfyniad hwnnw yn y lle cyntaf er mwyn bod yn deg i drigolion. Unwaith eto, mae gennym ni'r cyfnod pum mlynedd bellach o ran symud i lawr i'r 5 y cant, a fydd yn haneru cyfradd y comisiwn, a hwn, yn sicr, fydd y gyfradd comisiwn isaf yn y DU. Felly bydd hyn yn rhoi amser i fusnesau addasu, ond hefyd amser i berchnogion cartrefi ystyried eu hopsiynau.
English: The final item is the motion to vary the order of consideration of Stage 3 amendments to the Public Health (Minimum Price for Alcohol) (Wales) Bill. I call on the Cabinet Secretary to move the motion - Vaughan Gething.
Welsh: Yr eitem olaf, felly, yw'r cynnig i amrywio trefn ystyried gwelliannau Cyfnod 3 i Fil Iechyd y Cyhoedd (Isafbris am Alcohol) (Cymru). Rwy'n galw ar yr Ysgrifennydd Cabinet i wneud y cynnig - Vaughan Gething.
English: I have no speakers to this motion, nor a response from the Cabinet Secretary. Therefore, the proposal is to agree the motion. Does any Member object? The motion is therefore agreed in accordance with Standing Order 12.36.
Welsh: Nid oes gen i ddim siaradwyr i'r cynnig, na chwaith ymateb gan yr Ysgrifennydd Cabinet i hynny. Felly, y cwestiwn yw: a ddylid derbyn cynnig? A oes unrhyw wrthwynebiad? Felly, derbynnir y cynnig yn unol â Rheol Sefydlog 12.36.
English: That brings today's proceedings to a close.
Welsh: Daw hynny â'n trafodion am heddiw i ben.
English: Thank you, I want to return, if I may, to the very first question, because I just want to be clear. Apologies if I didn't fully understand it, but I don't think I heard a definite answer as to whether you believe that there is a risk of confusion in terms of the issue that there is a dual strand that is going to exist. That is, there will be local authority provision, where you will go to the local authority and there is a single system for registering there, and then you would go to the HMRC system to have access to the separate 20-hour system. So, there might be potential for confusion there, might there?
Welsh: Diolch. Rydw i eisiau mynd yn ôl, os caf i, i'r cwestiwn cyntaf yn deg, jest i fod yn glir. Ymddiheuriadau os na ddeallais i yn iawn, ond nid wyf yn credu fy mod i wedi clywed ateb pendant ynglŷn ag a ydych chi'n credu bod yna risg o ddryswch o'r ffaith bod yna ddwy strand yn mynd i fodoli. Hynny yw, bod yna ddarpariaeth trwy'r awdurdod lleol lle yr ydych chi'n mynd at yr awdurdod lleol ac mae yna un system i gofrestru yn fanna, ac wedyn eich bod chi'n mynd at HMRC ar gyfer cael mynediad i'r 20 awr a bod yna system gwbl ar wahân. Mae'n bosibl bod yna botensial fanna am ddryswch, oes e?